Document ID: 32015D0129

KOMISSION TÄYTÄNTÖÖNPANOPÄÄTÖS (EU) 2015/129,
annettu 26 päivänä tammikuuta 2015,
päätöksen 93/52/ETY liitteen I muuttamisesta siltä osin kuin on kyse Kyproksen tunnustamisesta virallisesti vapaaksi luomistaudista (B. melitensis)
(tiedoksiannettu numerolla C(2015) 172)
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (1) ja erityisesti sen liitteessä A olevan 1 luvun II jakson,
sekä katsoo seuraavaa:
(1)
Direktiivissä 91/68/ETY määritellään eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa virallisesti vapaiksi luomistaudista.
(2)
Komission päätöksen 93/52/ETY (2) liitteessä I luetellaan jäsenvaltiot, jotka tunnustetaan virallisesti luomistaudista (B. melitensis) vapaiksi direktiivin 91/68/ETY mukaisesti.
(3)
Kypros on toimittanut komissiolle asiakirjat, joista käy ilmi, että direktiivin 91/68/ETY liitteessä A olevan I luvun II jakson 1 kohdan b alakohdassa vahvistetut luomistaudista (B. melitensis) virallisesti vapaaksi tunnustamisen edellytykset täyttyvät Kyproksen koko alueen osalta.
(4)
Kyproksen toimittamien asiakirjojen arvioinnin perusteella kyseinen jäsenvaltio olisi tunnustettava virallisesti vapaaksi luomistaudista (B. melitensis).
(5)
Päätöksen 93/52/ETY liitettä I olisi sen vuoksi muutettava.
(6)
Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 93/52/ETY liite I tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä tammikuuta 2015.

Labels: 18
6